Ivan Hričovský

Dr.h.c. Prof. Ing. Ivan Hričovský, DrSc. (* 23. január 1932, Horný Hričov) je významný slovenský pomológ, profesor v odbore špeciálna rastlinná výroba na Slovenskej poľnohospodárskej univerzite v Nitre, odborník v odbore ovocinárstvo a záhradníctvo, neúnavný propagátor záhradníctva a ovocinárstva, vedecko-pedagogický pracovník na Katedre ovocinárstva, vinohradníctva a vinárstva Fakulty záhradníctva a krajinného inžinierstva.

Život 
Po skončení štúdia v roku 1955  na Vysokej škole záhradníckej v Lednici na Morave pôsobil v ovocinárskom výskume na Šľachtiteľskej stanici v Rajeckých Tepliciach, Zarieč-Keblove, plantáži drobného ovocia v Okoličnom, VÚRV v Piešťanoch (1969 – 1977 ) a Výskumnom ústave ovocných a okrasných drevín v Bojniciach, aby napokon zakotvil v roku 1989 na Slovenskej poľnohospodárskej univerzite v Nitre, kde sa zaslúžil o vznik Fakulty záhradného a krajinného inžinierstva. Na akademickej pôde vychoval veľa odborníkov ovocinárov a záhradníkov pre potrebu záhradníckej praxe. Svoje bohaté vedomosti však rozdáva aj širokej laickej verejnosti. Ročne absolvuje mnoho prednášok a praktických inštruktáží, je členom redakčných rád a taktiež prispievateľom v mnohých časopisoch. S jeho cennými a praktickými radami sa možno stretnúť v Slovenskej televízii a v Slovenskom rozhlase – v relácii Klub Rádia Regina, v rubrike Záhradkári každý druhý týždeň radil poslucháčom v oblasti ovocinárstva. Je autorom desiatok odborných publikácií. Medzi rokmi 1990 – 2010  pôsobil ako predseda Slovenského zväzu záhradkárov, v súčasnosti je čestným predsedom RV SZZ (Republikového výboru Slovenského zväzu záhradkárov). Ako odborný poradca účinkuje aj v relácii „Nová záhrada“ komerčnej TV JOJ.

Ocenenia 
 Rad Ľudovíta Štúra, II. trieda, 2010

Publikačná činnosť 
 Ondrej Hronec, Karol Kováč, Ivan Hričovský, Milan Macák, Peter Adamišin, Monika Daňová, Jarmila Eftimová: Environmentálne aspekty poľnohospodárskych technológií
 Milan Demo, Ivan Hričovský, Pavol Bielek, Alexander Fehér, Helena Frančáková, Anastázia Ginterová, Eva Hanáčková, Štefan Hraška, Štefan Hronský, Dušan Húska, Zuzana Jureková, Zdeněk Landa, Richard Pospišil, Štefan Rehák, Zdenka Rózová, Zuzana Sýkorová, Magdaléna Valšíková: Trvalo udržateľné technológie v záhradníctve, 2002, Slovenská poľnohospodárska univerzita, ISBN 80-8069-056-1.
 Ján Hríbik, Ľubomír Hanisko, Ivan Hričovský: Starostlivosť o pôdu a vodu pri pestovaní jabloní a hrušiek, 2010, Výskumný ústav pôdoznalectva a ochrany pôdy.

Knižná tvorba 
 Ivan Hričovský, Ján Šimánek: Drobné ovocie vo veľkovýrobe a záhradkách, 1963, Pôdohospodárske aktuality – zväzok 35.
 Ivan Hričovský, kolektív autorov: Pestovanie a zužitkovanie drobného ovocia, 1967, SVPL, ilustrácie: K. Brosch, edícia: Knižnica záhradkára. 
 Ivan Hričovský a kolektív (Štefan Sojak, Jozef Cvopa, Bohumil Klimpl, Jozef Staněk, Viera Dufková, Mária Okossyová): Technológia pestovania ríbezlí, 1982, Príroda.
 Ríbezle a egreše, 1985, Príroda, ilustrácie: Jozef Pobjecký, J. Janiš, fotografie: Dušan Kováč, Ivan Hričovský.
 František Hnidzík, Ivan Hričovský: Jablone a hrušky, 1989, Príroda, ISBN 80-07-00021-6.
 Pomológia drobného ovocia a menej známych ovocnín, 1989, Príroda, 2. vydanie, ISBN 80-07-00219-7.
 Ivan Hričovský a kolektív: Praktické ovocinárstvo, 1990, Príroda, ilustrácie: Andrej Hurňák, ISBN 80-07-00024-0.
 Pomológia – jablone, hrušky, 2000, Form Servis, ISBN 80-85217-81-3.
 Rybíz, angrešt na zahrádce, 1990, SZN (Státní zemědělské nakladatelství).
 Ivan Hričovský, Daniela Benediková, Irena Cagáňová, Oleg Paulen, Miloš Šebo, Marián Varga, Miroslav Župník: Pomológia: Jablone, hrušky, čerešne, višne, škrupinové ovocie, 2000, Nezávislosť, ISBN 80-85217-81-3.
 Pomológia – marhule, broskyne, 2001, Form Servis, ISBN 80-85217-64-3.
 Ivan Hričovský a kolektív: Drobné ovocie, 2002, Príroda, edícia: Malá záhradka – veľká radosť, ISBN 80-07-00986-8.
 Pomológia jablone, hrušky, čerešne, višne, škrupinové ovocie, 2002, Nezávislosť, ISBN 80-85217-81-3.
 Ivan Hričovský, Daniela Benediková, Boris Krška: Marhule a broskyne, 2004, Príroda, edícia: Malá záhradka – veľká radosť, ISBN 80-07-01227-3.
 Záhrada pre úžitok, 2004, Foxi, edícia: Knižnica Ženského magazínu 77, Dobré rady, ISBN 80-71473-081
 Martin Durec, Ivan Hričovský: Rok v ovocnej záhradke, 2007, Metro Media, edícia: Rady záhradkárom, ISBN 80-96960-69-9.
 Ivan Hričovský a kolektív: Pomológia, Odrody druhej polovice 20. storočia a prvých rokov 3. milénia, edícia: Rady záhradkárom, 2008, Metro Media, ISBN 80-89327-04-1.
 Poradca záhradkára 33 2009, Slovenský ovocinársky a záhradkársky zväz, ISBN 9788071250319, články: Uplatnenie odolných (ekologických) odrôd jabloní v záhradke a novinky v odrodovej skladbe ovocných drevín, Staré a nové odolné odrody jabloní vhodné pre európske záhrady – prof. Ing. Ivan Hričovský, DrSc., doc. Ing. Oleg Paulen, PhD., Ekologické odrody jabĺk.
 Ivan Hričovský, Martin Durec: Rok v ovocnej záhrade, 2013, edícia: Praktické rady záhradkárom, Plat4M Books,  ISBN 978-80-89642-02-1.
Ivan Hričovský, Magdaléna Valšíková, Štefan Hronský: Záhrada pre úžitok, 2013, edícia: Praktické rady záhradkárom, Plat4M Books, ISBN 978-80-89642-08-3. (2. vydanie 2015)
 Ivan Hričovský, Martin Durec, Zoltán Tamašek: Rok v ovocnej záhrade + biologická ochrana, 2014, edícia: Praktické rady záhradkárom, Plat4M Books,  ISBN 978-80-89642-13-7.
Ivan Hričovský, Boris Horák: Osvedčené rady do záhrady, 2015, edícia: Praktické rady záhradkárom, Plat4M Books,  ISBN 978-80-89642-24-3.
Ivan Hričovský, Lucia Sedlaček Harničárová, Boris Horák: Ovocná záhrada: Práce podľa mesiacov, 2016, edícia: Knihy do vrecka, Plat4M Books, ISBN 978-80-89642-35-9.
Ivan Hričovský, Lucia Sedlaček Harničárová: Okrasná záhrada: Práce podľa mesiacov, 2017, edícia: Knihy do vrecka, Plat4M Books, ISBN 978-80-89642-42-7.
Zoltán Tamašek, Ivan Hričovský: Zelenina bez chémie, 2018, edícia: Praktické rady záhradkárom, Plat4M Books, ISBN 978-80-89642-59-5.
Ivan Hričovský, Anna Szabóová: Z každého rožku ovocnej záhrady trošku, 2021, edícia: Knihy do vrecka, Plat4M Books, ISBN 978-80-89642-65-6.

Iné 
 Roman Petrovič Kudriavec: Tvarovanie a rez ovocných drevín, 1984, Príroda, preklad: Viera Ševcová, ilustrácie: S. Kapralov, Gašpar Vanek, 2. vydanie – 1984 prepracoval a doplnil Ivan Hričovský (toto prepracované vydanie vyšlo v roku 1988 ako 3. vydanie; 1. vydanie v r. 1981 bolo prekladom originálnej knihy)

Referencie

Externé odkazy 
 Po trase výroba – výskum – vyučovanie: vino.sk
 Slovenská poľnohospodárska knižnica pri SPU v Nitre

Slovenskí univerzitní profesori
Vyučujúci na Slovenskej poľnohospodárskej univerzite v Nitre
Slovenskí ovocinári
Záhradníci
Osobnosti z Horného Hričova
Držitelia Radu Ľudovíta Štúra II. triedy